Οι "Φίλοι της Συρίας" θα απαιτήσουν να επιτραπεί είσοδος ανθρωπιστικής βοήθειας στη χώρα
έχρισαν τον πρώην γ.γ. του ΟΗΕ, Κόφι Αννάν, κοινό απεσταλμένο ΗΕ-Αραβικού Συνδέσμου στη Συρία
Διπλωμάτες αναφέρουν ότι εκπρόσωποι δυτικών και αραβικών χωρών που βρίσκονται στην Τύνιδα για να συζητήσουν την επιδείνωση της κατάστασης στη Συρία, ενδέχεται να εκδώσουν αίτημα προς την Δαμασκό να επιτρέψει την παράδοση ξένης ανθρωπιστικής βοήθειας στις περιοχές που έχουν πληγεί περισσότερο. Οι αξιωματούχοι τονίζουν ότι οι συμμετέχοντες στην συνάντηση των «Φίλων της Συρίας» την Παρασκευή, είναι πιθανό να ζητήσουν από τον Πρόεδρο Μπασάρ αλ Άσσαντ, να διατάξει άμεσο τερματισμό των επιχειρήσεων καταστολής, ώστε να παραδοθεί η ανθρωπιστική βοήθεια. Εκπρόσωποι από περισσότερα από 70 κράτη και διεθνής οργανισμούς θα συμμετέχουν στην σύσκεψη, μεταξύ των οποίων θα είναι και η Χίλαρι Κλίντον. Ενόψει της συνόδου, τα ΗΕ έχρισαν τον πρώην Γενικό Γραμματέα του Οργανισμού Κόφι Αννάν, κοινό απεσταλμένο ΗΕ-Αραβικού Συνδέσμου για την κρίση στη Συρία. Όπως αναφέρθηκε αποστολή του θα είναι ο τερματισμός της βίας και η προώθηση μιας ειρηνικής λύσης. Ο εκπρόσωπος του Προέδρου της Τυνησίας ανέφερε την Πέμπτη ότι η κυβέρνηση της χώρας θα προτείνει την αποστολή ειρηνευτικής δύναμης για την επίλυση της κρίσης. Δεν έχει ξεκαθαρίσει εάν οι «Φίλοι της Συρίας» θα ανακοινώσουν μέτρα τιμωρίας σε περίπτωση που η Συρία απορρίψει τα αιτήματα τους. Κάτοικοι της πόλης Χομς αναφέρουν ότι τρόφιμα, νερό και ιατρικές προμήθειες εξαντλούνται επικίνδυνα μετά από τρεις εβδομάδες αδιάκοπων βομβαρδισμών των φιλοκυβερνητικών που έχουν περικυκλώσει την πόλη. Η Ρωσία και η Κίνα έχουν δηλώσει ότι δεν θα συμμετάσχουν στην σύσκεψη στην Τύνιδα. Οι δύο χώρες έχουν επανειλημμένα μπλοκάρει το Συμβούλιο Ασφάλειας των ΗΕ από να αναλάβει δράση κατά της συριακής κυβέρνησης, λέγοντας ότι το Συμβούλιο Ασφάλειας δεν θα πρέπει να πάρει το μέρος μίας πλευράς σε μια εσωτερική διαμάχη. Μιλώντας από το Λονδίνο την Πέμπτη, η κ. Κλίντον ανέφερε ότι οι συριακές δυνάμεις της αντιπολίτευσης που αντιστέκονται στις επιχειρήσεις καταστολής της κυβέρνησης «θα βρουν κάπως τον τρόπο να υπερασπιστούν τους εαυτούς τους καθώς επίσης και να προχωρήσουν σε επιθετικές ενέργειες» χωρίς όμως να δώσει περισσότερες λεπτομέρειες. Οι αντάρτες του λεγόμενου Ελεύθερου Συριακού Στρατού προτρέπουν την διεθνή κοινότητα να τους χορηγήσει οπλισμό, ωστόσο δυτικές και αραβικές χώρες είναι επιφυλακτικές στο αίτημα τους φοβούμενες ότι μια ξένη στρατιωτική παρέμβαση θα χειροτέρευε την κατάσταση. Ο εκπρόσωπος του Λευκού Οίκου, Τζέι Κάρνι, ανέφερε ότι η κυβέρνηση Ομπάμα στηρίζει ακόμα μια πολιτική λύση στην κρίση. Αλλά τόνισε ότι οι συνεχιζόμενες επιθέσεις της κυβέρνησης Άσσαντ στο συριακό λαό είναι «ειδεχθής και ασυγχώρητες» και θα αναγκάσουν τις ΗΠΑ να «εγκαταλείψουν» την προσέγγιση τους «καθώς ο χρόνος κυλάει».